
Tutti 1 diritti riservali (Legge 25 giugno 1865, n 2337) 


L'autore, avendo soddisfatto agli obblighi imposti dalla legge 
29 giugno 4865 agli Autori d'opere d’ingegno, dichiara: co 
a nessun Capo-comico, Direttore di Compagnia drammatica, 
Artista o Società filodrammatica qualsiasi, può competere il 
diritto di rappresentare questa Commedia, senza una sua par- 
ticolare autorizzazione; che egli tiene responsabili dell’infra- 
zione al disposto della legge i Municipi presso i quali per la 
legge stessa esistono gli uffici dei Diritti d'Autore. 


I Capi-comici e le Società filodrammatiche che desiderassero 
Tappresentare la presente Commedia, si rivolgano per le trat- 
tative e relativa autorizzazione all'Autore, stenografo alla Ca- 


mera dei Deputati in Roma. , i 


ALL'ONOREVOLE COMMENDATORE 


GIUSEPPE BERTOLDI 


Dedico alla V. S. una delle prime Commedie da 
me scritte in dialetto. Patria e Famiglia — ecco 
l'argomento di questo quadretto, accolto con favore 
dovunque fu rappresentato. 

Accolga Ella în pari modo questo mio attestato 
di amicizia e di affetto, e sarò doppiamente sod- 
disfatto. 


IL'Autore. 


Roma, 27 giugno 1873. 


PERSONAGGI 

Don GIUSEP, paroco. 


Sor MATE CONSERVA, sindich. 
CICHIN CABAGNA ; 
MICHLIN FABIOLA, caporal 
ORSOLINA, foumna ’d Cichin. 
MAIN, sorela d’Orsolina. 
GIANPE, servitor. 
CARLINET 
ROSIN 


Contingent, paisan e paisafe. 


contingent. 


masnà ’d Cichin e Orsolina. 


L'azione ha luogo in un villaggio del Piemonte 
nel mese di aprile del 1859. 

ATTO UNICO 


La scena rappresenta il cortile d’una cascina, dove abitano due poveri 
proprietari campagnuoli. A sinistra di chi guarda, porta della casa e 
della stalla di Cichin. A destra, porta della casa di Michlin. Al fondo, 
muro e porta comune con cancello in legno. Al di là del muro e del 
cancello, vista della campagna. Attrezzi sparsi per la scena: vanghe, 
pale, ceste e qualche rozza sedia. 


scena Prima. 


ORSOLINA esce di casa malinconica 
asciugandosi gli occhi. 


Ors. Mi stamatin i sai pi nen cosa ch’im toira. I l’ai la 
testa tanto an procession che, poch poch ch’i fassa, 
i finisso pér diventè mata. Am mancava mach pì 


cousta! ’d trovemi sì, sola, con doe masnà sul. 


gheub, e l’omo pér giù da lì a fe la guera. Giusta 
adess ch'i comenssavo a esse ’n poch tranquii, a 
mapgesse, travajand, un toch ’d pan an santa pas, 
venta ch’a studio dé storie, ch’a taco ’d gabele e 
ch’a sé scaudo ‘1 fidich per andesse a piè a canonà! 
E coui ch'a la balo i souma noi, a son i nostri 
omini, ch'a van via san e robust e a risigo d tornè 
a ca, sa salvo la gipa, con un brass o con ’na 
gamba ’d meno. Oh! a saria propi mèi nen nasse 
a coust mond, pitost d’aveje d’ii sagrin parei! Mia 
vita, ant coust moment, ila daria pér un centesim 
(piange). 

scena seconda. 


DA\KVP 
MATE) Alenia 
Orsolinota, com vala? Cosa fomne ’d bel? 

Oh! bondì, sor Matè. Dova ch'a Vè ancamina? Elo 
nen andait an cesa? i 
Iv na ricordeve pi nen ch'i souma védusse sta matin 

a méssa prima, là darè dél pulpit? 

A m° smia gnanca. 

E pura a l’è paria. 

Alo bsogn ’d quaicosa? 

No, no. Son wnù a véde li dé dla ant ’1 camp dla 
Cioss, se i morè a butavo ben e, passand pér sì 
visin, j eu pensà d’arssoneve. 

I lo ringrassio. Com a ved, i son tant sagrinà. 

I seiairo prou. Povra foumna! J eve d'ojere ch’a fan 

pour. Cosa jelo da piorè parei? 

Bo. A toca a chiel a ciamemlo! Chi elo ch'a L'A fait 
tachè tuti sti dì coula carta stampà li anss la piassa, 


coul ordin ai contingent.’d tornè sot a j arme? Elo 
nen chiel, sor Sindich? 

Oh bela! Sicura. Chi veuli ch’a sia? 

Me povér Cichin ancheui a bsogna ch’a parta pér tro- 
vesse doman a Turin al quartè. E am ciama pérchè 
ch'i pioro? Salo nen ch'a l’è drolo! 

Peuh! Ventlo peui disperesse pir lon? A van pa a la 
fin dél mond, no. 


A fa bel di chiel, ch'a V 

cassita, e ’1 gr 
Oh! 
M 


a "1 masoè ch'ai fa andè la 
i anè bin pien! 

a Jè peui nen tanta roba! 

A per noi la facenda 


ri > i 9. % 
a marcia ben diverss. S°a 
manca me omo, 


ant coui dontrè bocon ’d tera 

ch'i l’ouma ai peul prou nassie j urtie e i barba- 
bouch, me car sgnor. Veullo ch'i vada mi a sgateje 
con i onge? 

I dio pa ch’i sii nen da compati, ma con tut Ion, 
iv ripeto ch’a l’è peui nen ’l caso ’d fesse gonfiè 
tant l’ stomi. 


scena T'erza. 
CARLINET, ROSIN e detti. 


(correndo dal fondo verso sua madre con una piccola 
immagine in mano) Mare, mare: buchè ’n poch, che 
bela bigeuja ! 

(correndo essa pure) I n'ai una deo mi. 

La mia a l'è pi bela. 

A l'è nen vera. A V’è pi bela la mia. 

Chi elo ch’a la davie? s 

Don Ruspa l’ vicecurà. (Z due bambini si ritirano in- 
dietro a baloccarst). | 
A regala mai nen aut chiel lì. 

Stamatin la méssa a l’è finia pi prest. 
Pértant che sta gent ch’a l’a da parte a l’abia temp. 
a disnè e trovesse a tre bot al vapor. 

Ch’am parla nen ’d lon, sednò im buto a piorè com 
na masnà. i 
Piora nen, mama. Se papà a va lontan, i stoma no! 
a fete conpania. a 

Mi i vad an pastura a le crave. tiva! 

E mi i vad con Gianpè a tajè i sparss e a piante le 
carote. i 
(sorridendo angosciata) Povre masnà! E vost pare, 
dov’elo fermasse? A venlo nen a ca? 
li sento a ciaciarè. A son sì tuti. 

scena Quarta. 
CICHIN, MICHLIN, MAIN e detti. 


Eben, Orsoliîia, l’asto preparame quaicosa ? 
Quaicosa ’d pront a jè prou. Couma ch’a sarà peui 
Nostsgnor al lo sa chiel. Bin pér mi ancheui i sai 
pi nen cosa ch'im fassa. ù; 

Dunque Cech, i torni °*n poch a girè ’?1 mond? Si 
vostra foumna a l’a pa vaire goi, seve, ’d trovesse 
tuta sola e pelegrina. 

0) goi o nen goi, a l'è n’afè ch’a va fait. 

(che in questo punto viene dal fondo, seguìta da Michlin) 
Bravo Michlin (con allegria affettata). Sagrinomsse 
nen, tutun a l’è! 

Sagrineme? Fussne mat! Veui sempre stè alegher, © 
Sempre pensè a voi, Mainota. 

Fusslo vera! Ma j eu paura ch’im desmentii bin prest. 
J andeve an Lombardia, dova a dio tuti ch’a jè ’d 
foumne tant bele, 

O bele o brute, mi pi che voi i l’avrai mai ant ’1 cheur- 
Sì sì, feve pura ’d gnogne, che pér un poch iv na 
fareve pi gnuîie. 

Cosa na sasto ti? It pense sempre a la pés. 

Oh! di: l’afè i v'assicuro mi ch’a l’è serio. 

Sì sì ch'al l'è! 

A jè pa da rie, nîia cara gent. Noi Piemonteis, con 
sta guera i fouma la figura d’un can doghin ch'a 
veuja tachesse con un cagnass da maslè. Souma 
peit, e il nostro orgoglio a sarà fiacato. 

Oh mi povra dona! ch’a l’aveiso da fiacheme l’omo?... 
(ridendo) Fola! Prima ii fiacroma noi la gheuba a 
lor. E chiel. » Mate) s'a Va tanta foufa, ch'a vada 
a stérmesse, "I 

Dov elo ch'a pésca coule tavanade? 

(con sussiego) Ant ’1 giornal ch'i leso mi. 

(piano a Cichin ridendo) A les l'Armonia. 

Coui ch’a scrivo là drintà a san lon ch’ass dio, seve! 
A san un corno, a san. I l’ouma dorvi } eui, salo. 
Magara ch’i sio antregh e paisan, i souma peui nen 
tant olouch. Me car sor Matè, coule storie li a fan 
la figura ’d coui buatass ch’i piantouma ant ii camp 
°’d mei pér sburdì i passarot. 

T’as propi rason. 

Ma s’an pio pér d’osei, ass falisso bin ’d gross. 
Antratant bsogna feve ‘1 fagot. 

E deve deunit pi ch'an pressa. 

Quand ch’i sii al bon, i savreve peui cosa dime, | 
vedreve che rassa ’d buatass! Po 
Chissà couma ch'a finirà! 

A finirà couma ch’a dev fini. E buteie le roe, 1 
souma ant ’1 bal e i balroma. 

E s’ai mancheissa la musica? I 
(piano a Michlin, segnando coll'occhio Maté) A veno 
peui a pielo chiel per pifer. ! 
(piano a Main) 0 pér timbala. A faria doi servissi. 
Pare: cos'îm porteve peui quand ch’i torni? 
(ironico) At portrà quaicosa ’d bel, va là! 

(commosso) Una bela medaja, 1 me car Carlinet., 

°D coule dla Madona? 

°D coule ch’as guadagno esponend soa vita pér la 
difeisa e Yonor ’d nost Re e ’d post pais. 

E ch’ass porto atacà si anss l’ stomi, pertant che la 
gent a védo che ] Italian, quand’ai n’a jè ’1 bsogn, 


a san fe so dover, e che la tera an dova i vivoma - 


a l'è peui nen mach coula d’ii mort. 
Bravo Michlin! La paura mandomla a durmì. 


(Com’a son scaudà sti paisan! A l'è la volta che ’1° 


mond a va con le gambe an aria). 

Là! sì a jè nen”d temp da perde. I l’ai ancora d’andè 
a tirè fora la tunica e ’l sach. 

La toa, Cichin, a l’è già pronta. | Ri. 
(seherzando) Védesto cosa ch’a veul di esse di va 
Ant na pressa la foumna a prepara j arme e 1 bi 
gage. A ven dco a tai a quaicos la foumna. pa 
I sai propi nen couma ch'i l’abii ancora veuja ’d rie. 

iorè a jè sempre temp. 

Ma Sa l'era A dé sat, a Pasqua i diventavo 
cugnà, me car Cichin; e si Majnota ant n’ocasion 
a l'avria deo tnume tut pront. 

A l'è mi pér voi autri ch’a sia andaita parei. Almen 
mia sorela, nen avend tanti fastidi, a peul ancora 
consoleme ’n poch. 


Oh là! i sario consolasse tra doe. E peui, cosa chér- 
desto? Magara ch’i sio ancora nen sposà, pensésto 
ch'im sagrina nen se Michlin a l'è lontan? 

I vorria védla, ch’av na feissa niente. \ 
Là, masnà, andè ant ca. Ven, Cichin, andoma a Paol 
’n bocon. Chissà fin a quand i l’avrai pi nen cou 
piasì ! 

Pi prest ch’it pensi, mia cara. 1 fer a son nen mach 
caud, a son ross, e con dontrè martlà, sacherdissna !... 
ì t'amprométo mi ch’ii faroma ant poch temp piè 
la piega ch’ai va. da 

Mi intant i m’ancamiîio a preparè i me ciarafi. Adiù, 


cheurucio bel! (via nella sua casa, stringendo di s0p- 
piatto la mano a Main). 


Arvédsse, Michlinoto! 
E mi i vad a disn 
Ch’a taca nen t 
abastanssa. 


è. Da sì ’n poch iss vedroma. si 
ant, sor Sindich, ch'a l’è già gra 


«E voi mnè nen tant la bèrtavela. 


L'ai mach coula pér dot 


a (entra in casa). 
Alora Michlin a fa’nm 


agnifich contrat! (via dal fondo). 

Pare, andoma a disnè. 

Mi i l’ai fam (via ambedue correndo in casa). 

(forte verso la porta mentre s'avvia) Majnota, tira giù 
la ramina, peui va a ciamè "1 servitor ch’a l’è li 
darè ’d ca an pastura (va). 

(vuotando la pipa sul palmo della mano) Maledeti ploufer! 
Pir causa vostra i devo chitè me ciabot, mia foumna 
e mie masnà. Pér causa vostra tante povre famie a 
pioro e ass sagrino. Ai fa nen. Cousta volta, pér- 
dissna!... i faroma da bon; e, s’a son tuli ’d me 
umor, dé smenss grama an Italia ai na restrà pi 


enanca la marca! (entra in casa). 


scena Quinta. 


; MAIN, poi GIANPE. 
ALI 

(uscendo) Andoma ’n poch a ciamè coul badòla... (va 
al fondo del cancello) Gianpè!... oh Gianpè! (voce di 
dentro: Ohoo!) Taca l’aso a coul erbo, peui ven a 
disnè, che la mmnestra a l’è pronta (viene verso il 
proscenio). A l’è tuta stamatin ch’im sforsso a stè 
alegra, a mandè via le brute idee d'ant la testa, ma 
l’è impossibil, i peuss nen tranquiliseme. Mia sorela 


a l'a pi ’d rason ’d sagrinesse che mi, ma tutun 


mi i stagh pès che chila. Se Michlin a murieissa 0 
quaich férlingota pér giù da li am robeissa so cheur, 
i saria na fia disperà, i chérpria d despiasì. 


(È storpio, sciancato, parla nel gozzo, che avrà assai 


grosso e coperto da una rozza camicia. I calzoni di 
tela rattoppati saranno sostenuti da una corda. In testa 
ha un cappellaccio sdruscito che lascia uscire qualche 
ciocca di capelli; deve rappresentare insomma il vero 


cretino sia nell’azione che. nelle parole). Di°, Main, 


l’aso a mastia la corda, e a veul nen ste tacà. 

Lasslo mastiè, tabaleuri, e va a mastiè deco li. 
Cichin elo ant ca? 

Sì, ai son tuti. Va prest, che la mnestra a ven freida. 
E voi, Majnota, veuli nen mangè? 

I l’ai peni temp. Sechme nen. 


(savvia poi torna presso Main) Di, ancheui, quand 


che. Cichin a sia partì, ebin... 

Ebin... cosa? 

A jè peui pi gnun a vardè la cassina. 

E noi somne ’d cousse? 

Mi... ebin.... 

(în tono derisorio) Ebin!... Dis prest, fabiocon! 
Veui deco andè mi a servi ’1 Re. 


Oh! va ’n po a mangè, tabalouch, e dis gnuîe 
gofade, 


I l’ai piasi d’andè a voughi la Quera. 


(ridendo) Si?... Eh là, it fari un bel troupiò! Si- 


lognà come un », con un gavass ch'a le gross 

«com ’na mina. 

(ridendo stupidamente e toccandosi il g0zz0) Eh, eh, eh, 
eh! a l'è peui pa tant gross, no. 

(ironica) Mai pi. Al’è na pcita ninsòla. S'at lo gon- 
fieisso a serviria da balon, 

Ebin, e mi, guardè, veui angageme ant la cavalaria. 

N’autra pi bela! Sfido mi a fete ste a caval. Prima 
‘a bsogna ch’at drisso le gambe. 

Brava voi! Mi i son già pratich a lon. Quand i monto 
su l’aso, i fico i pe ant le ghérbiîe e i lo fass 
Sempre andè al trot. Eh eh, eh, eh!... (ride come 

| sopra). "O VA 


(di dentro) (rianpè., 
Sent, Orsolina at c 
Av ciama dco voi. 
Disie ch’i l’ai nen 
SÌ (avviandosi). Mi, 


. Gianpè... Main. 
lama. 


n; ch'i mangérai peui pi tard. 
ebin, e ch'a dio lon ch'a chérdo, 

RT ng SIRIO BASI ALL ANSIA 
ma i veui dco andè a fe ’1 militar ant la troupa 
(battendo le mani e canterellando) 
« I bei fieui van fe ’1 soldà 
E i macaco a stan a ca. » (entra în casa). 
Marn Brut folass, va! Lon ch’a ved a fe da j autri a veul 
deo felo chiel. Mah! Pér mi sai pi nen cosa dimne ; 
tuti a parlo ’d guera, tuti a crio; fiîia le masnà an 
sla piassa a fan i piemonteis, i franseis e j alman ; 
ass pio a pere e a sé scopasso da la matin a la seira. ud 


scena Sesta. 
MICHLIN e detta. 


Micn. (sulla porta di casa sua, ripulendo la tunica e lo zaino. 
Ha già i calzoni e il berretto da soldato) Majnota, i © 
disneve nen? A cosa steve pensand? vari 

Main L’ai perss l’aptit ancheui. Dco voi, invece ’d mangè 

| a smia ch’i travaji. È 

Mica. Oh! pér mi i l’ai '1 gat sul feu. Im son polidime 
"n poch; adess j anfilo la tunica (eseguisce), peui © 
vad a l’ostaria dél Moro da Toni Ciapula a mangeme 
quaicosa e a traonde ’n chilo 'd coul giust. 

Main (in tono di rimprovero) Coul poch temp ch’av resta 
ancora dnanss parte, veuli andelo a P passo al ostaria. 
«A mi ii penssi gnanca, 

MicH. (avvicinandosi a Main e Hialrononio la tunica) Pérchè 
ch’i dii lon? I lo seve bin ch’i son sol, ch'a jè gnun 
a pronteme disnè. Ancheui peuli ben figureve si, 
l’ai testa a fe beuje ’d marmite! Veuli ch'i parta. 


con la panssa veuida? ai 
Main Podii vni a mangè i tajarin e ’n po "d mougia 
con noi. . 


Micn. Cichin a m'a prou dimlo, ma i l’ai pensà die .0mo 
e foumna quand ch'a devo chitesse a l'an sempre 


"e Mick. 

quaicosa da disse an segret, quaich cont da rangè; 
a l'è pér lon ch’) eu decis d’andè a. l’osto. 
Mary Coule lì a son scuse bin maire. ’L perchè i lo sai prou, 
a l’è che ’d mi av na fa niente, ch’im veuli nèén ben. 
Mica. Là, buteve deo voi a tormenteme. Son ancora nen 
—  abastanssa magonà! 
Marn® Scotè, Michlin: i l’ai bel e bin paura, che quand 
; sii vint mia lontan da sì, mi iv passa gnanca pi pér 
la sicoria. Giù da li i na treuvi tante ch'i veuli, 
tute pi bele e pi grassiose che mi. . 
Mic. Ai manca pi nen aut ch'iv bute a fe la gelosa. I 
souma anlevasse anssema da masnà, a st’ora i co- 
nossi me cheur: j eu pa mai dave rason ’d penssè 
mal su me cont. 
Main Scuseme ’n poch, Michlin. Cosa veuli? La pignola, 
«alè trop amèra pér ch’i peussa traondla senssa 
gnanca banfè. A bsogniria ch’iv voreissa mach bin lì 
miton-mitena pér deme pas e tranquilità ant un 
niente; i lo seve prou ch’i peuss nen vive senssa - 
’d voi, che s’i stagh pa mach un dì senssa vedve 
e parleve i son già tuta arverssa e jeu già ’l cheur 
ch'a sé strenss. Dnanss a j autri i fass la gridlina 
el alegra, ma con voi, compatime, i peuss nen tnime 
*d piorè (si asciuga gli occhi). 
commosso) Povra Majnota! ’D ben im na veuli fiîia trop. 
NE. Ma, di n poch, iv n'arcordeve pi nen ’d lon ch’1 
«dti l’ouma dit un poch fa, quand i vnisio da la méssa ? 
May ‘A l'è vera: son staita mi la prima a feme corage € 
a dive a voi de stè an gamba e ’d bon umor. I 
son propi na fola. 


a MicH. ( 


LO 


î Dime pitost ch’i l’eve n’anima ténra e sensibil. 
; AIN (abbassando la voce e guardandosi attorno) Scotè, Michlin, 


. xl vorria dive ’na cosa. 

pa: Di prest, mi iv scoto. 
AIN Ma o i nen, seve 
fendve peui nen) seve? 


° 


D sd 

MicH. Pérchè l’aine da ofendme? * 


Main (traendo di tasca un gruppetto) Guardè: sì ant coust 
es papé a jè disset lire e mesa, ch'i son guadagname 
st'invern a filè. L’avia tnuje da cont pér comprè 

‘na cravata en corpet da regaleve ’1 di ’d nostre 
’mpromesse. Coul di chi sa quand ch'a rivrà! Pieje 

adess, av vniran ancora ’d pi a tal. ha e 

Mica. Povra creatura! E peuli pensseve che mi j aceta coui 
dnè? ch’iv priva dél frutt d’ii vostri peiti travai? 
I seu ben ch’im facessii! 

Marn (cercando di fargli accettare îl denaro) Pieje, Michlin, 
feme tant ’1 piasi. 

Mfcn. Dimlo pi gnanca. Mi.i l’ai da bsogn ’d niente. Un 
po’ ’d fondo a jè deo: i son divis dai fratei, e coui 
pochi sold ch’a l'a lassame me pare, me cusin (riaco 
ai coltiva, sichè pi tranquil i podria propi nen esse. 
Am rineress mach pér voi, am fa mal a chiteve;+ 
ma se Dio veul, tut a ’ndarà pér so drit, e chi sa 
ancora che da si a quaich meis, invece de sposè ‘n 
caporal, i diventi nen madama la sargenta. 

Main Là, fe com’i veuli, mi i peuss nen obligheve. 
Micn. Alegra, Majnota: ’1 diao a l’è peui nen tant brut 
com’a lo pituro, | 

Main Ma a l’è sempre ’1 diao. 


Mica. Lassè ‘n poch. Rompendie i corn an regola una volta, + 


a finirà pér lassene la coa ant le man, e scompari 
pér sempre pér là giù ant le sue tane. 


Scena settima. 


DON GIUSEP e detti. 


D. G. (È vecchio, la sua fisonèmia è aperta e buona, l'aspetto 
venerabile: rappresenta sia nell’abito che nei modi, il » 
vero sacerdote evangelico) Bondi, brava gent. 

Chiel sì, sor prevost? 

A l’elo ’n poch vnune a véde! 

Stamatin i l’ai quasi gnanca avù testa a disnè. Una 
part d’ii me bon fieui a dev chitè ’1 pais e i son 
an gir pér védie ancora ’na volta prima ch’a parto. 

Sor Don Giusep, chiel a smia nen a tanti autri dla 
soa condission. An veul ben a tuti e an fa propi 
da pare. 

E noi dla ben ii na voroma deo tanta. Quand ch'i lo 
vidoma an smia ’d véde Nostsgnor. 

Eh! me cari, ’1 parroco a figura ’1 cap d’una grossa 
famia; l’afession pér i so fieui a dev esse uguala 


pér tuti. (A Main) 1 vorria ’n poch véde vost cugnà - 


Fransesch e vostra sorela. Ai sonne? 
Sì sgnor, a son ant ca ch’a disno. Ch’a vela. 
Ch’ai guarda già sì. A l’an sentì soa vos. 


scena Ottava. 
CICHIN, ORSOLINA e detti. 


Cerea, sor prevost. i 

Che bon vent alo portalo da sta part? da 

I seve li pér andevne, pér chiteme. Veuli nen ch'l 
vena a strensve la man e a deve "1 bondi? (str2nge 
la mano a Cichin). 

Am fa n piasì ch'i saria mai spetame. 

A l'è trop brav pèr noi, Don Giusep; i lo meritoma 
gnanca. Ch'ass seta (lutti corrono per presentargli una 
scranna). 

Con so pérmes, sor prevost, i vada piè quaicosa pér 
boca. (Indicando Cichin e Orsolina) Sì j amis a s0D 
già pien. 

Pérchè sesto nen vnu a disnè con mi? 

I seve propi stravagant. 


wi 

Main E lunatich. 

Mica. Lassè ’n poch. Toni Ciapula quaich ratatoi pér mi 1 
l'avrà ancora. 

Mary  Tornè almeno prest. 

Cicn. Jè pa tant temp da perde. 

Micu. Teme ’d nen, i son caporal e i manco mai a l’apel 
(via). | { 

Ors. Main, fame ”1 piasì, ven a fini ’d fertè “n poch coula 
roba. 

Main 1 vad subit. Con permess, sor prevost. 

D. G. Ciao (Main entra in casa). 


“scena Nona. 
CICHIN, ORSOLINA e DON GIUSEP. 


D. G. Guardè, mi i pio part a tuti i vostri fastidi, a tuti 
i vostri sagrin; l’è pér lon ch'i son vnu a consoleve, 
caso mai ch’i ’n aveissi da bsogn. 

Cicn. Lo ringrassio, Don Giusep, ma j assicuro ch'i son 
abastanssa tranquil. 

Ors. Fin a ’na mira, s’î voroma. 


D. G. Bin sicur che vostr omo a peul pa pi di d’andè a ” 
nosse, ma quantomeno sì Fransesch a sa che brava 

i foumna ch’a l’a, ardrissanta, onesta e curosa. vo 

Cicn. Pér lon a l’è mach la vrità. Agia 

Mas. Feme ’n po nen vnì rossa. I conosso ben ch'i valo 

| pa vaire. 

D. G. No, no, Ion ch'a l’è a bsogna dilo. Vostr omo a 

sua lontananssa la O 


peul prou ste tranquil, che ant Be 
ca a sarà tnua con l’istessa regola e con plc 
ordin, che le masnà e l’ ben dla famia a saran YO 
unich pensò. CUMO 
Ors. A peul ben figuresse: s’iî penso nen 11, chi chia 
} l’a da penseje? i 

D. G. 


(ICH. 


ee LICH. 


Ors. 


, 
(alzandosi) Vnoma al pi necessari. Fransesch, com O 
ch'i steve a fondì? Foumna e masnà a venta ch < 
io. 
th! bin sicur. A. son sinch ch'i lasso a ca; uu: 
mia sorela. Dél rest, basta ch’a l’abio ’l pa 
lor, pér mi im contento ’d poch. A mantnime a ] 
la chi ch'ai pensa. fi: 
Senti, mì i sd nen al largh, ma coul ire Den 
possedo i son si pront a dividlo cOn NOMUZUE ss ; 
un gruppetto e lo porge a Cichin). Piè, lranses ds 
l’è nen motobin, ma fe cont ch’av lo daga vost pi DE 
(commosso, rifiutando) Ma mai pi, s0r prevost, & 
tropa bontà, veullo privessne chiel?... 


. Pieje, bonomas, e giuteve. 


tà i "i ‘ingrassio 
(accetta e ritira le monete) Cosa die? I lo vingra 
con tut ’1 cheur. 


i i a fe- 
Nostsgnor a l’a mandalo pér la consolassion e la 
licità ’d nost pais. 


/ 


‘ ‘ È oi ie 3 CO mi i 
- Là, là, feme ’n po nen tanti elogi; j eu d 


me difet, e bin gros. 

Cosa dislo mai? A l’è bon com ’1 pan. È 
A chiel, Don Giusep, ii racomando mia foumDa 
Masnà e coula povra Majnota. 1 védo propi che : 


_ Sto mond bsogna mai desse pér perss. vada 
+ Mai, me car. La providenssa a l’è immensa, Inumta. 


Tut ai passa dnanss a j cui, tut a ved e a aban- 
doîa mai gnun. Guardè là (additando la campagna) 
coui oslet ch’as preparo ’1 ni ’s coule piante. Povre; 
bestiétte! Sanne lor sa trovran d’ méi da mangé, 
d’ acqua da beive, ‘na rama sicura pér PareseoRa a 
la pieuva e dal tron? Epura a volo e a subio, felici 
© content. La providenssa suprema a i agiuta e ass 
ricorda deo ’d lor. | 
A l’è vera. 

Sor prevost a l’a rason. 

i. G. Confidè adunque ant Nostsgnor, pensè ch'a l’è santa 
la causa pér la qual ’1 Sovran a ciama vost brass an 
agiut. Andè a batve con corage, dè mai andarè ; e se 
Ja fatalità, "1 destin a voreisso ch'i lorneissi pi nen... 

Ors. (con un grido) Ah sor prevost! 

D. G. Eh là, mia cara, a l'è pa dit che loli a sia, ma pur- 
trop i souma tuti mortai, bsogna esse pront a tut. 
Se coula disgrassia a riveissa, pensè che vost nom 
a’ndrà mai perss, j avreve adempi al dover ‘1 pi 
sacro, e vostra famia, pérdend so apogg natural, è 
trovrà coul dél pais, pér la gloria e felicità dél qual 
j avreve versà vost sangh e spendù vostra vita. 

Cicn. Sì, Don Giusep, sti brass ch'a sapo € ch'a viro la 
tera a sapran deo là giù, a_virran deo la tera, ma 
pér cheurve la facia ai nostri eterni nemis. 

Ors. Che Nostsgnor av agiuta! | 

| D. (. E Nostsgnor ai agiutrà (guarda l'orologio) Ohe, a son 
già doi bot. Av resta n’ora ’d temp. Mi i vad ancora 
a véde quaichedun dé sta brava gent ch'a dev parti. 
con voi. Da sì a”n poch i passo a pieve e iv acom- 
pagno al vapor. 

 Ors.  (additundo il cielo) Coul lassù, sor prevost, ai renda ’l 

I ben ch’a Va fane. 

|. G. La paga pi bela, mia cara, a l’è si (s? pone una mano 
sul cuore) ant la tranquilità dla cossienssa e ant la 
convinssion d’avei fait ’1 so dover. Arvédsse da sì a 
°n poch (via). 


“secena Decima. 


CICHIN e ORSOLINA. 


Circa. Bon vei! I son sicur ch'a Va dait dé dsa e dé dla 
tut coul poch ch’a l’avia. i 
Ons.. A l'è propi un sant om. 

Tè, ciapa sti dnè e conservie ant un bsogn. Vnu da 
le man ’d coula brava creatura a peulo nen fe a 
meno d’ portene fortuîia. 


Scena Undecima. 
GIANPE e detti. 


Di’, Cichin, mi... ebin... s'i voreissi... 
Cosa l’astu, (ianpè?... 
Si fussi content... ° 
It fas caschè da drit! 
I vorria... ebin... vni a fe la guera con voi. 
Oh n'autra pi bela! ‘ 
Si lo dio: fiîa i fui a l’è la volta ch'a buto giudissi. 
(r@lendo) Eh... eh... eh... eh! Cos na divo, Cichin? 
Déstaca l’aso ch’a l’è mei, e peui merlo ant la stala: 
La guera, folitro, vala a fe ai givo pér nen ch'a 
rusio le.piante. vi 
Di’ lon ch’i veuli... ebin... mi i von a Turin, i von 
a voughi ’l Re pér ch’'am angagia ant la cavalaria 
(via dal fondo). 


O 


Scena Dodicesima. 
CICHIN e ORSOLINA. 

Pover disgrassià! Sa podeissa, l’intenssion boîia 71 
lavria tizio 
(ridendo) Sì, ma a bsognéria felo fonde per tornelo 
a ’mpastò. ] i 
(cambiando tono e con affetto e dolore) Me car Cichin, 
dunque it veuli lasseme? 


L’an da bsogn ’d mi al regiment. A venta propi ch’î 
vada. : 
Ma! , Ù 

Cica. Dél rest, a l’è segn ch’an chérdo bon a quaicosa s’a 


O)RS. 


(ICH. 


()rs. 


(MICH. 


Ors. 


- 


fan fiusa su noi. E a l'an pa gnanca tort: ’d cheur 
e ’d sangh freid i n’avouma da vende. 

Cosa veusto, mi i sento le tue bele parole, lai senti — 
sor prevost, im capacito, i chérdo, ma la spina si 
drinta (additando il cuore) i peuss franch nen gavemla. 

Tranquiliste, Orsolida, e sburdiste mai ’d niente. 
T’as scotà “n moment fa lon ch'a disia Don Giusep: 
la providenssa a désmentia mai gnun. 

Tut loli va prou ben, ma dividse da l’omo, chitè *1 
pare dle nostre masnà, savei ch’a l’a sempre la 
mort a la gola, a l’è un’idea ch’a peul nen fe a 
meno dé strassè "1 cheur. A l’è '’n moment che ’na 
foumna a dev mostrè ben ’d corage. 

E n’asto nen ti, Orsolifia? T'arcordésto quand a l’à 
pià feu la ca ’d Tromlin dla Mula? Le fiame a sortio 
già d’ant la stanssa d’ Catliîia soa foumna, coula povra 
dona a l’avia là drinta soa masnà ant ’1 cunot ; coul 
bambin disgrassià a l’era già lì li per brusè, e gnun 
ass dasia ardriss, gnun a l’avia ‘1 corage ’d slansesse 
.là drinta. Ti pér la prima i t’as criame: Cichin, 
monta su ’d coula scala, fa prest, tem ’d niente, 
Nostsgnor at agiuta: porta giù e salva coula povra 
masnà. Mi i l’ai dait un’ociada al nost Carlinet ch’î 
l’avio li dapè, e i l’hai dit ant*me cheur: se ‘1 fum 
a surtieissa a nuvolon dal me teit, se le fiame a 
bruseiso ‘1 fait me, e "1 me pover Carlinet a do- 
veissa perì senssa agiut ant ’l feu, cos na sariilo 
deo d’ mi? A l'a bastà coula idea; t'ai basate, Or- 
solina, Vai basà nostr Carlin, peui son campame 
ant le fiame: tre minute dop Catlina, mesa fola e_ 
sburdia, ass sarava al cheur san e salv ’1 so pcit 
bambinet. 

Im n’arcordo, Cichin, e mach a penseje am ven an- 
cora la pel d’oca. i 

Cica. (come ispirato) Eben, scouta, Orsolina. Vsin al nost 
pais, vsin a noi, ch'i vivoma liber e tranquii sota a 
‘n he ?1 pi bon, ’1 pi franch e ”1 pi generos, a jè na 
partia °d sità, ’na quantità mai pi finìia ’d vilagi, 
che i pi bei e i pi alegher ass podrio nen trovesse. 
La tera a j è tanto bona ch’a smia dapertut un 
glardin, e le popolassion ch'ai viv a l’an ’d corp 
e ‘d figure le pi ardie, le pi dousse e le pi spiri- 
tose. Cosa veusto! là drinta ass peul gnanca pen- 
sesse. S'a té scapa ’na parola, le manéte a son 
pronte; s’it serchi 'd difendte at bastoîìo com n’aso; 
‘na mesa ch’it na fassi at ampiombo le stomi o at 
fan pende da n’erbo. 

Ors. Oh povre creature! 

Crcn. Figurte! A dess pass “d distanssa, ass peul disse, 
an védo noî tant content, tanto unì, sota ad legi 
tant bele, mentre lor, senssa forssa e senssa arme, 
A Magono e a patisso parei. A l'è pér lon ch a né 
scrivo, ch’an invito, ch'an prego, ch’an scongiuro 
d'andeje a difende, d'andeje a protege, d’andeje a 
gavè da le grinfe d’ coui ch’ai trato tant mal. 

Ors. A l'è un'opera santa! 

CicH. (con gioia e soddisfazione, vedendo di averla persuasa) 
Vedésto adess ch’it comenssi a capime. Se una volta 

o Vai risigà la vita pér salvè "na masnà, adess la fa- 
‘A cenda a l’è sent mila volte pi grossa. A son ’d po- 
3 | polassion antreghe ch’a ricedo nost agiut, ch'a 
di Sporso i brass anverss noi, ch’a speto la vita dal 
nost corage, da la nostra féirméssa. Arcordte ‘d Ca- 
tlima, sua coule lacrime e disme dco adess: me povr 
om; va, fate cheur, marcia senssa paura, e libera 
‘na volta coui pais tanto bei, tanto nobii e tant 
maltratà! 
bi Ors. (risoluta) Là! sa V'è parei, 


) ch'a vada com’a veul. 
Sagrinesse a val nen. 

Cic. Brava! Parei té ’m piasi. Sent, tut lon ch'i voria 


Onrs. 


(\IcH. 


()RS. 

_ Ors. 


(ICH. 

Ors. 

Main 


dite l’ai ditlo; lon ch’it arcomando ancora a son 
le masnà. 

Parla gnanca. A l’è inutil. Pér loli sta tranquil. 
°D voltè peui... un sa mai cosa peussa arlveje. 
Cosa veusto dì? 

(A l'è sì 1 busilli !) Caso mai ch’ i torneissa pi nen... 

(con un grido) Ah Cichin! Pér l'amor di Dio, disme 
nen lon. 

Eh là! bsogna esse preparà a tut. Ant coul caso 
li... tè, pia sto papè... (porge una carta ad Orsolina). 

Cos’elo sta carta? 

A l'è... sent sì (cercando nascondere la commozione 
interna) Se mi, pér caso, ii lasseissa la boura, coul 
poch ch'i possedo it lo gode fin ch’it vive. J'eu deo 
penssà a Mainota e i l’ai rangià tut. 

(spaventati) Ma dunque coust sì a l’è ’1 to testa- 
ment? Dunque a l’è l’ultima volta ch’ it vedo, ch’it 
parlo? Ah Gichin ! it veuli propi védme muri angossà ! 

Ma no. Ma che fola! I dio pa ch’a suceda, ma, it 
capissi, me numer a jè dco ant ?1 sachet, e s’a 
seurt, bondì barba, i son bel e servi. 

A l'era ben mei ch’i fussa gnanca mariame! 

Dis nen lon. T’ ?m fas tort. 

Oh! Cichin, lon ch'i dio a l’è la ben ch’am lo fa di. 

I lo sai, povra dona, ch'i t' ’m veuli trop ben (sì 
abbracciano). 


scena Tredicesima. 
CARLINET, ROSIN, MAIN e detti. 


(portando la tunica, Carlinet lo zaino e la lottiglia alla 


militare e Rosin il berretto da soldato) F ransesch, piè, 


vostra tunica a l'è bel e polida. 


ride” 

Mi iv porto la bouta e ’1 sach. 

E mi ’1 bonet. 

Povre masnà, s'a saveisso!... 

(abbraccia e bacia Carlinet e Rosin) Deo ti, arneiset, 
it ses cariate quaicosa? (fu una carezza a Rosin) Là! 
anfiloma ste manie, che ’d temp da perde ai n'a jè 
pi nen vaire (si veste ed abbottona la tunica). 

I smii n’autr con loli, i resti ancora pi bel. 

Im arcordo quand it ses arivà al pais an congè, la 
prima ch’it ses vnu a véde i son staita mi. 

(affettuoso) E chi aviilo da esse, s’a l’era nen mia pro- 
méssa ? 

Invece Michlin a m’a gnanca pi an testa. Guardè ’n 
po s'a torna. 

A V’è andait a disnè. Daje temp. 

A st’ora al’avria già podù mangè ’n beu con i corn 
e la pel. 

(che în questo frattempo si sarà completamente vestito 
ed aggiustata ogni cosa) Visti parei am smia d’esse 
n’autr om. Ven sì ti, Carlin, ven sì ti, Rosinéta, 
fe ’n basin a vost pare (è due bambini lo baciano). 
Arcordeve ’d mi e dè gnun disgust, gnun sagrin sì 
a vostra mare e a magna Main; stè brav, ubidient 
e onest, si veuli che Nostsgnor a v’agiuta. Guarda 
ti, Carlin, cousta a l’è la divisa che con ’1 temp it 
Saras ciamà a portè; ‘arcordte ’d chila e ’d coust 
di; e se pér malheur to pare a torneissa pi nen, 
consola toa mare e travaja. Quand ’1 sol at farà 
beuje la testa e marssè la camisa, dis fra ti: tra- 
vajoma, imitoma coul ch'a n'a dane. la vita; le 
gosse ‘d so sudor a son cascà su sti solch per man- | 
tnine: coule ’d so sangh, ant ii camp dla Lombardia 
per la patria, pér la gloria e pùr la libertà. 

(esaltata) Va, Cichin, e tim pi nen ’d mi. Adess i 
conosso la nobiltà dél to cheur. 


ì 

MAIN 


CARL. 


CicH. 
Ors. 
CicH. 


(Povr’om! A ma fame vni le lacrime a } eui (Eviva ! 
di dentro). 

(che guarda verso il fondo) Pare, pare, a son sì! 

Mi son pront a la marcia. 

Ah! che ’1 temp a l'è passane trop prest! 

Consolte, Orsoliîa, forse 1 temp pi bel ’d nostra vita 
ala ancora da vnì. 


scena Ultima. 


DON GIUSEP, MATE, contingent, paisan, paisaie, masnà, 


D. G. 


Mar. 
CicH. 
Mar. 
CicH. 


MAIN 


D. G. 


Ors. 


Micx. 


MaIn 
D. G. 


poi a tempo MICHLIN, GIANPE e detti. 


Me car Fransesch, a l'è ora ’d fe vela. 

A Vè ora d’antaschè i buratin. 

Partioma pura: mi son pront, sor prevost. 
(additindo i contingent) Védve ch'i j ouma mnà an sà 
‘d conpania? 

(va a stringere la mano ai compagni) Oh bondi j amis! 
Souma tuti dla crica noi! tag 
(ad Orsolina piangendo) Ma guarda, Michlin ass na 
part senssa gnanca pi védme, senssa gnanca tocheme . 
la man. 

A vnirà dco. Sagrineve nen tant, 


(che sarà andata al fondo a guardare) A l’è si, a l'è 


sì ch'a riva. 
(entra în scena un pò’ brillo a braccio di Gianpè, can- 
tando ambedue) : 
« Su, Italian, la patria an ciama 

Pér marcè sul camp dl’onor. 

Man al sciop, fora la lama, 

Tuti mort o vincitor. » 
A lè vnu ant un bel stat! 
A bsogna compatilo. A l’avrà beivù ’n poch pèr nen 
sente tant ‘1 sagrin. ; - 

Oh bondì, Majnota! cerea, sor prevost... I Vai la 
testa ch’am gira ’na frisa. 

Bravo Michlin! T’as peui pa gnanca penssala tant mal. 
Toni Ciapula a m’a tratame da amis. Eviva l’ar- 
mada ! i 

(con voce gutturale, gridando): Eviva la cavalavia! (tuttà 
ridono). 

Deo ti ch’it crii, con coul’aria da torto? 

Eh, eh, eh, eh!... e già... ebin... i ganasso deo mi. 

Là, fieui! domsse ardriss: a momenti a j’ariva ?1 
vapor. 

L’an ancora gnanca dait ’1 prim segn. dl 

Brut cativ! Andè pura: j eve volsume fe sagrinè fiîia 
a l’ultim moment! 

Fouma pas, Majnota. Crieme pi nen. 

Fieui, prima ’d chitesse, scotè ’na parola da coust 
pover vèi (tutti lo circondano). Mi i son ben ananss 
con j ani, e, quand ch'i torni, forse im trovreve 
pì nen. 

Ch'a dia nen Ion, sor prevost. 

Chiel a ven ’d dosent ani, chiel. N 

Nostsgnor, i speroma, a vorrà nen pienlo tant prest. 

Comunque, arcordeve lon ch’av dis Don Giusep. Un 
gran pensè a l’è vnu an testa a coui ch'a regolo e 
a governo nost Stat: ‘1 pensè ’1 pi nobil, ’l pi ge- 
Neros ch'a peussa concepì la ment dl’om e custo- 
disse ant so cheur: coul ’d rompe le cadene d'una 
nassion malheureusa, liberè tut un popol e creè unit 
nassion. Chitè dunque la sapa pér dè man al fusil. 
Dovrelo da bon sold, e fè ch’a trona, ch'a trona 
senssa mai riposesse, fin al dì che ’1 nemis a sia 
arbutà al dé dlà d’ii nostri confin. 

Sì, Don Giusep, i souma pront a giurelo. 

(Che preive scaudà !) | 
Peuss già tost pì nen tnime ’d partimne deco mi. 

D. G. Andè tranquii sul cont ’d vostre famie, la generosità 
publica aj abandonrà nen ant 1 bsogn. A l'è dover 
sitadin ’d socore le foumne e le masnà ’d coui che 
sul camp ’d bataja a espono soa vita e a combato 
pér noi. Pensè che a mila a mila i giovnot, i si- 
tadin ’d tuti i Stat ch’an circondo a couro a aro- 
lesse sot la nostra bandiera. Mostreve dunque tuti 
uguai, tuti fort, tuti degn ’d nostra patria comune ; 
e quand a sto pover vèi, ch’av veul tanta ben, 
ch'a l'a véeduve a chérsse sota ai so eui, ai rivrà 
la notissia che la bandiera italiana a sarà piantà anss 
le fortisse e anss le tour dle sità venessiafie e lom- 
barde, sto pover vèi a murirà content, ringrassiand 
"1 Signor d’aveilo lassà vive abastanssa. 

Cicn. (entusiasmato) Viva ’1 mostr prevost! 

Mica. Eviva Don Giusep! 

(Tutti) Eviva! 

GIAN. (come sopra) Eviva la cavalaria! 

Ors. Cichin, ambrassme, e che Dio a t’acompagna! 

Cicn. Si, mia povra Orsolina (l'abbraccia). E sta ’d bon 
umor. 

Marx Piè, Michlin, buteve st’abitin anss l’ stomi (glielo 
porge). A l’a damlo fra March. I son sicura ch’av 

| preserva. i, 

Micr. Oh si! Ai veul aut che j abitin pér tni ‘ndarè le bale! 

D. G. La fede, o Michlin, a peul mai fè dél dann. 

Mica, Là, s’î veuli parei, im lo butrai an sacocia (Tocchi 
di campanella în lontananza). 

Mar. A dan ’l prim segn. La stassion av speta. 


D. G. Andoma, fieui. L’ultim salut iv lo darai al vapor 


fi (Cichin e Michlin si caricano lo zaino). 
ICH. Adiù, Orsolifia; bondi, mie masnà! (li abbraccia e 
a bacia). 
ere Bondi, Main, steme alegra sla piota! 
AIN (piangendo) Adiù, Michlin! 


bal MII 4 na par i; e vili fl i Lai, dl Li . n) Li e Cai 
. 

Ors. Cichin, conservte e ricordte ‘d toa foumna! 

_D. G. Che Dio av guida e av benedissa pér sempre, perchè | 
SE ‘a trionfa la santa causa dla libertà e dla giustissia. |. 
Micn. Eviva ’1 Re! nf 
(Tutti) Eviva! 1865 


i Mica. Eviva l’armada! . 108 
| (Tuttî) Eviva! th 
Ù; D. G.- Eviva l’Italia! 

di | (Tutti) Eviva l’Italia! (1 Contingenti, D. Giusep, Matè, Gianpè Pi 
VA, e gli altri s'avviano. Cichin e Michlin mandano baci $ | 
pae a Orsolina, a Marietta e ai bambini. Ripigliano il 
Na tocchi della campanella. Orsolina siede addolorata | 
"ol presso la porta, abbracciando i figli. — Cala il si-| 
"98; pario). 

Fine del Quadro. 

